CELEX: 32008R0911
Language: mt
Date: 2008-09-18 00:00:00
Title: Regolament tal-Kummissjoni (KE) Nru 911/2008 tat- 18 ta' Settembru 2008 dwar il-ħruġ ta' liċenzji tal-importazzjoni tar-ross fil-kuntest tal-kwoti tariffarji miftuħa għas-subperjodu ta' Settembru 2008 bir-Regolament (KE) Nru 1529/2007

19.9.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 251/18
            
         REGOLAMENT TAL-KUMMISSJONI (KE) Nru 911/2008
   tat-18 ta' Settembru 2008
   dwar il-ħruġ ta' liċenzji tal-importazzjoni tar-ross fil-kuntest tal-kwoti tariffarji miftuħa għas-subperjodu ta' Settembru 2008 bir-Regolament (KE) Nru 1529/2007
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1),
   Wara li kkunsidrat ir-Regolament tal-Kummissjoni (KE) Nru 1529/2007 tal-21 ta’ Diċembru 2007 li jiftaħ u jipprovdi għall-ġestjoni, għas-snin 2008 u 2009, ta' kwoti għall-importazzjoni ta' ross li joriġina mill-Istati AKP li huma parti mir-reġjun CARIFORUM u mill-pajjiżi u t-territorji extra-Ewropej (OCTs) (2), u b'mod partikolari l-Artikolu 4(1) tiegħu,
   Billi:
   
               (1)
            
            
               Għas-sena 2008, ir-Regolament (KE) Nru 1529/2007 fetaħ u pprovda għall-ġestjoni ta' kwota tariffarja annwali għall-importazzjoni ta' 187 000 tunnellata ross, espressi fl-ekwivalenti ta' ross imqaxxar, li joriġina mill-Istati li huma parti mir-reġjun CARIFORUM (numru tas-serje 09.4219); kwota tariffarja għall-importazzjoni ta' 25 000 tunnellata ross, espressi fl-ekwivalenti ta' ross imqaxxar, li joriġina mill-Antilli Olandiżi u minn Aruba (numru tas-serje 09.4189); u kwota tariffarja għall-importazzjoni ta' 10 000 tunnellata ross, espressi fl-ekwivalenti ta' ross imqaxxar, li joriġina mill-Pajjiżi u t-Territorji extra-Ewropej (OCTs) l-anqas żviluppati (numru tas-serje 09.4190).
            
         
               (2)
            
            
               Is-subperjodu tax-xahar ta’ Settembru huwa t-tielet subperjodu għal dawn il-kwoti, imsemmija fl-Artikolu 1(1) u (2) tar-Regolament (KE) Nru 1529/2007.
            
         
               (3)
            
            
               Mill-komunikazzjoni magħmula skond l-Artikolu 6(a) tar-Regolament (KE) Nru 1529/2007, jirriżulta li għall-kwoti bin-numri tas-serje 09.4219 – 09.4189 – 09.4190, l-applikazzjonijiet imressqa matul l-ewwel sebat ijiem tax-xahar ta' Settembru 2008, skond l-Artikolu 2(1) tar-Regolament imsemmi, jirrappreżentaw kwantità fl-ekwivalenti ta' ross imqaxxar li hija akbar minn dik disponibbli.
            
         
               (4)
            
            
               Għaldaqstant, jeħtieġ li jiġu ffissati, għall-kwoti bin-numri tas-serje 09.4189 – 09.4190, il-kwantitajiet totali disponibbli għas-subperjodu tal-kwoti li jmiss, skond l-Artikolu 4(1) tar-Regolament (KE) Nru 1529/2007,
            
         ADOTTAT DAN IR-REGOLAMENT:
   Artikolu 1
   Il-kwantitajiet totali disponibbli fil-kuntest tal-kwoti bin-numri tas-serje 09.4189 u 09.4190 imsemmija fir-Regolament (KE) Nru 1529/2007 għas-subperjodu li jmiss huma stabbiliti fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 18 ta’ Settembru 2008.
      
         
            Għall-Kummissjoni
         
         Jean-Luc DEMARTY
         
            Direttur Ġenerali għall-Agrikoltura u l-Iżvilupp Rurali
         
      
   
   
      (1)  ĠU L 299, 16.11.2007, p. 1.
   
      (2)  ĠU L 348, 31.12.2007, p. 155.
   
      ANNESS
      Kwantitajiet li għandhom jiġu assenjati għas-subperjodu tax-xahar ta' Settembru 2008 u kwantitajiet disponibbli għas-subperjodu ta' wara, b'applikazzjoni tar-Regolament (KE) Nru 1529/2007
      
                  Oriġini/Prodott
               
               
                  Nru tas-serje
               
               
                  Koeffiċjent tal-allokazzjoni għas-subperjodu ta' Settembru 2008
               
               
                  Kwantitajiet totali disponibbli għas-subperjodu ta' Ottubru 2008
                  (f'kg)
               
            
                  Stati li huma parti mir-reġjun CARIFORUM (l-Artikolu 1(a) tar-Regolament (KE) Nru 1529/2007)
               
               
                  09.4219
               
               
                  — (2)
                  
               
               
                   
               
            
                  
                              —
                           
                           
                              kodiċijiet NM 1006 , għajr il-kodiċi NM 1006 10 10 
                           
                        
               
                   
               
               
                   
               
               
                   
               
            
                  OCTs (l-Artikolu 1(2)(a) u (b), tar-Regolament (KE) Nru 1529/2007)
               
               
                   
               
               
                   
               
               
                   
               
            
                  
                              —
                           
                           
                              kodiċi NM 1006 
                           
                        
               
                   
               
               
                   
               
               
                   
               
            
                  
                              a)
                           
                           
                              L-Antilli Olandiżi u Aruba:
                           
                        
               
                  09.4189
               
               
                  — (2)
                  
               
               
                  20 960 871 
               
            
                  
                              b)
                           
                           
                              l-OCTs l-anqas żviluppati:
                           
                        
               
                  09.4190
               
               
                  — (1)
                  
               
               
                  10 000 000 
               
            
         (1)  l-ebda applikazzjoni ta' koeffiċjent tal-allokazzjoni għal dan is-subperjodu: il-Kummissjoni ma rċeviet l-ebda applikazzjoni għal liċenzja.
      
         (2)  l-applikazzjonijiet huma għal kwantitajiet anqas minn dawk disponibbli jew daqshom: għaldaqstant, l-applikazzjonijiet kollha huma aċċettabbli.